ചാരായവും കോടയുമായി രണ്ടുപേര് പിടിയില് റാന്നി: ഒന്നര ലിറ്റര് ചാരായവും കോടയുമായി രണ്ടു പേരെ വെച്ചൂച്ചിറ പൊലീസ് പിടികൂടി. മണ്ണടിശാല പുത്തന്കുടി വീട്ടില് ലിജു39, മുണ്ടക്കയം കൂട്ടിക്കല് മാടപ്പള്ളി മോഹനകുമാര് 40എന്നിവരെയാണ് പിടികൂടിയത്. നെല്ലിശേരിപ്പാറയില് അരലിറ്റര് ചാരായവുമായി ഓട്ടോറിക്ഷയിലെത്തവെയാണ് ഇവര് പിടിയിലാകുന്നത്. പിന്നീട് ലിജുവിന്റെ മണ്ണടിശാലയിലെ വീട്ടില് നിന്നും ഒരുലിറ്റര് ചാരായവും 25 ലിറ്റര് കോടയും കണ്ടെടുക്കുകയായിരുന്നു. റാന്നി ഡിവൈഎസ്പി മാത്യുജോര്ജിന് ലഭിച്ച രഹസ്യ വിവരത്തിന്റെ അടിസ്ഥാനത്തില് വെച്ചൂച്ചിറ സ്റ്റേഷന് ഹൗസ് ഓഫീസര് എസ്. ഷൈന്, എസ്ഐമാരായ സന്ദീപ്, അഷറഫ്, എഎസ്ഐമാരായ അനില്കുമാര്, കൃഷ്ണന്കുട്ടി, സിപിഒമാരായ അബ്ദുള്സലിം, അലക്സ്, സുകേഷ് എന്നിവരുടെ നേതൃത്വത്തിലാണ് ഇവരെ പിടികൂടിയത്. പ്രതികളെ കോടതിയില് ഹാജരാക്കി റിമാന്ഡ് ചെയ്തു.